Diari Oficial de la Generalitat Valenciana


Sumari del DOGV 6747, del 03-04-2012 (2012/3241)

Subhasta per a l'adjudicació de la concessió administrativa d'ús privatiu per a la gestió del refugi forestal Mas de Falcó, ubicat en la forest d'utilitat pública número 86 de la província de Castelló, propietat de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6747

Data del DOGV
:   03-04-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/3241


Data del document
:   07-03-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Subhasta

Descriptors 

:   * contracte administratiu

Subhasta per a l'adjudicació de la concessió administrativa d'ús privatiu per a la gestió del refugi forestal Mas de Falcó, ubicat en la forest d'utilitat pública número 86 de la província de Castelló, propietat de la Generalitat Valenciana. [2012/3241]  
1. Entitat adjudicatària  
Conselleria d'Infraestructures, Territori i Medi Ambient. Direcció General de Medi Natural. Francisco Cubells, número 7, 46176 València.  
2. Objecte de l'anunci  
Subhasta per a l'adjudicació de la concessió administrativa per a l'ús privatiu de la gestió del refugi forestal Mas de Falcó, ubicat en la forest d'utilitat pública número 86 de la província de Castelló, propietat de la Generalitat Valenciana, gestionada per la Conselleria d'Infraestructures, Territori i Medi Ambient per mitjà de la Llei 3/1993, de 9 de desembre, Forestal de la Comunitat Valenciana. La subhasta serà a l'alça, i el preu mínim anual serà el de taxació que figura en l'annex III i un període de cinc anys.  
3. Tramitació, procediment i forma d'adjudicació  
Es realitzarà d'acord amb els principis de publicitat, objectivitat, imparcialitat i transparència, així com de concurrència competitiva arreplegats en l'article 15.5 de la Llei 43/2003, de Montes, per mitjà de subhasta a l'alça.  
4. Condicions especials   
La cessió de la gestió del refugi forestal es regirà de conformitat amb el que disposa el capítol IV del títol III de la Llei 43/2003, de Forests, quant al seu contingut bàsic i l'article 38 i següents de la Llei 3/1993, de 9 de desembre, Forestal de la Comunitat Valenciana, així com en el capítol V del títol IV del Decret 98/1995, pel qual s'aprova el Reglament Forestal, el Decret 233/1994, de 8 de novembre, del Govern Valencià, pel qual es regulen les acampades i l'ús d'instal·lacions recreatives en els forests de la Comunitat Valenciana, i el Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques.  
Així mateix es regiran pel que disposa el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
5. Cànon  
5.900 euros anuals, a l'alça. El cànon es farà efectiu per mitjà de la redacció i execució d'un projecte de manteniment, conservació i gestió del refugi per part de l'adjudicatari, aprovat per la Direcció General de Medi Natural.   
6. Duració  
El termini d'utilització del bé de domini públic, i per tant de la concessió, serà de cinc anys, improrrogable.  
7. Acreditació de l'aptitud per a contractar  
Podran presentar ofertes les persones naturals o jurídiques, espanyoles o estrangeres, que tinguen plena capacitat d'obrar, no estiguen incurses en prohibicions de contractar conforme a l'article 49 de la Llei de Contractes del Sector Públic, i acrediten la seua solvència econòmica, financera i tècnica o professional.  
8. Característiques del licitador  
En atenció a les obligacions que assumix el licitador, resulta necessari per a acreditar la solvència econòmica i financera i professional o tècnica, que s'acredite:   
8.1. Ser una entitat local o una empresa turística segons el que establix la Llei 3/1998, de 21 de maig, de Turisme de la Comunitat Valenciana. Estar inscrit en el Registre General d'Empreses, Establiments i Professions Turístiques de la Comunitat Valenciana.  
8.2. Estar en disposició de maquinària i de personal suficient per a realitzar les activitats objecte de licitació.  
9. Plec de condicions  
Per a l'execució de la gestió del refugi forestal, l'adjudicatari s'atindrà al que disposa el plec de condicions tecnicofacultatives per a la cessió de la gestió del refugi forestal Mas de Falcó, este últim estarà a disposició dels interessats en el Servici d'Ordenació i Gestió Forestal, de la Direcció General de Medi Natural, tot això segons el que establix la Llei 30/1992, de Règim Jurídic de les Administracions Públiques i del Procediment Administratiu Comú.  
  
10. Garanties  
S'establix una garantia provisional equivalent al 2% de la taxació respectiva, prèvia a la presentació de les proposicions.  
S'establix una garantia definitiva igual a l'import per eixe concepte reflectit en l'annex III adjunt.  
11. Proposicions  
En la sol·licitud s'indicarà clarament el refugi forestal per al qual es licita i el licitador. S'adjuntaran dos sobres tancats A i B.  
11.1. Sobre A: documentació administrativa. Contindrà la documentació següent:  
11.1.1. Document que acredite la personalitat jurídica del licitador i, si és el cas, la representació del firmant de la proposició, així com el compliment de les condicions de solvència econòmica, financera, tècnica i professional.  
11.1.2. Declaració jurada en la qual el licitador firme, sota la seua responsabilitat, no trobar-se inclòs en cap cas d'incapacitat o incompatibilitat que prevé la Llei de Contractes del Sector Públic i totes les seues normes de desplegament, i que es troba així mateix al corrent de les seues obligacions tributàries i de pagaments a la Seguretat Social, segons model que s'acompanya a este anunci com annex I.  
11.2. Sobre B: oferta econòmica, que haurà de contindre només i exclusivament proposició econòmica, d'acord amb el model que s'acompanya com a annex II, que haurà de ser degudament omplit i sempre haurà de superar el preu mínim que és el de taxació de l'annex III adjunt.  
12. Lloc i termini de presentació de les ofertes: el termini per a la presentació de les ofertes serà de 15 dies naturals a comptar des de l'endemà de la publicació d'este anunci en el Diari Oficial de la Comunitat Valenciana.  
Els sol·licitants presentaran l'oferta i la documentació corresponent en sobre tancat dirigit al director general de Medi Natural de la Conselleria d'Infraestructures, Territori i Medi Ambient, carrer Francisco Cubells número 7, 46948 València, en qualsevol de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
Igualment, les ofertes podran ser enviades per correu certificat i el licitador haurà de justificar la data i hora en què es va efectuar l'enviament per mitjà de fax o telegrama, dins de la data i hora establida com a termini de presentació. Sense la concurrència d'estos requisits, l'oferta no serà admesa si és rebuda per l'òrgan de contractació després de la data de finalització del termini assenyalat en l'anunci. Transcorreguts, no obstant això, 10 dies naturals següents a eixa data sense que s'haja rebut la documentació, esta no serà admesa.  
No s'acceptaran aquelles proposicions que tinguen omissions, errors o ratllades que impedisca conéixer clarament tot allò que l'administració considere fonamental per a l'oferta.  
13. Lloc i data de celebració  
13.1. La mesa de licitació es constituirà el quint dia hàbil a aquell en què finalitze el termini de presentació de proposicions, i examinarà la documentació arreplegada en el punt 11.1.  
13.2. L'obertura de les ofertes econòmiques se celebrarà en acte públic, en la Direcció General de Medi Natural a les 12.00 hores, de l'onzé dia hàbil a aquell en què finalitze el termini de presentació de proposicions. Cas de resultar deserta la subhasta, correspon a la Conselleria d'Infraestructures, Territori i Medi Ambient, anunciar-la novament i si considera que han de mantindre's les condicions tecnicofacultatives ho comunicarà a la Direcció General de Medi Natural.  
  
14. Causes d'extinció de la concessió  
Les causes d'extinció de la concessió seran les que s'indiquen a continuació:  
La falta d'adequació al que establix el plec de condicions tecnicofacultatives per a la cessió del refugi forestal Mas de Falcó.  
Totes aquelles previstes en la legislació vigent.   
Les causes de resolució exposades es consideren incompliments essencials de concessió imputables a l'adjudicatari i és procedent la confiscació de la garantia i la indemnització dels danys i perjuís ocasionats, en la qual cosa excedisquen de l'import de la garantia confiscada.  
15. Tribunals  
Els litigis derivats de la present concessió s'entendran sempre sotmesos als tribunals competents amb jurisdicció a València.  
  
16. Supletori  
En el no previst en el present plec, caldrà ajustar-se al que disposa la Llei 30/2007, de 30 d'octubre, de Contractes del Sector Públic.  
  
València, 7 de març 2012.- El director general de Medi Natural: Alfredo González Prieto.  
  
  
ANNEX I  
  
  
  
  
  
ANNEX II  
  
  
  
  
  
ANNEX III  
  
Les pliques s'obriran a les 12.00 hores de l'onzé dia natural a aquell en què finalitze el termini de presentació de proposicions, en la Direcció General de Medi Natural, Servici d'Ordenació i Gestió Forestal, corresponent la taxació inicial, o preu mínim, i la fiança en cada forest les següents:  
  
  
  
  
  
  
\* \* \* \* \* \* \* \* \* \*  
  
  
ANEXO I  
  
  
  
  
  
  
ANEXO II  
  
  
  
  
  
ANEXO III  
  
Las plicas se abrirán a las 12.00 horas del undécimo día natural a aquel en que finalice el plazo de presentación de proposiciones, en la Dirección General de Medio Natural, Servicio de Ordenación y Gestión Forestal, correspondiendo la tasación inicial, o precio mínimo, y la fianza en cada monte las siguientes:  
  
